
Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.46/2010 privind unele măsuri financiare în domeniul sănătăţii, trimis Comisiei pentru buget, finanţe şi bănci şi Comisiei pentru sănătate şi familie pentru examinare pe fond, cu adresa Biroului Permanent nr.PL.x  454 din  14 septembrie 2010.     
	                            PREŞEDINTE,                                  PREŞEDINTE,

                           Viorel ŞTEFAN                                Rodica NASSAR

RAPORT  COMUN
asupra Proiectului de Lege pentru aprobarea Ordonanţei de urgenţă a Guvernului nr.46/2010 privind unele măsuri financiare
 în domeniul sănătăţii

Cu adresa nr.PL.x. 454 din 14 septembrie 2010, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru sănătate şi familie,  cu  proiectul de Lege pentru aprobarea Ordonanţei de urgenţă a Guvernului nr.46/2010 privind unele măsuri financiare în domeniul sănătăţii.
La întocmirea raportului s-au avut în vedere:

· avizul favorabil al  Consiliului Legislativ,cu observaţii şi propuneri, adresa nr.626/19 mai 2010;
· avizul favorabil al  Comisiei juridice, de disciplină şi imunităţi.
Proiectul de ordonanţă de urgenţă are ca obiect de reglementare autorizarea caselor de asigurări de sănătate pentru a încheia angajamente legale suplimentare în anul 2010 în limita sumei de 500 mil lei pentru achiziţionarea de medicamente cu şi fără contribuţie naţională.

Proiectul de Lege face parte din categoria legilor ordinare, potrivit art. 76 din Constituţia României, republicată.
Proiectul de lege, potrivit art. 75 din Constituţia României, republicată şi ale art.92, alin.(9) pct.2 din Regulamentul Camerei Deputaţilor, republicat, cu modificările ulterioare  este de competenţa decizională a Camerei Deputaţilor.

Senatul a adoptat proiectul de lege  în şedinţa din data de 8 septembrie  2010, în calitate de primă Cameră sesizată.
În urma dezbaterii Proiectului de Lege pentru aprobarea Ordonanţei de urgenţă a Guvernului nr.46/2010 privind unele măsuri financiare în domeniul sănătăţii,  membrii Comisiei pentru sănătate şi familie în şedinţa din data de 5 octombrie 2010, cu 7 voturi pentru  şi 5 abţineri, fiind prezenţi 13 deputaţi din numărul total de 18 membri şi  membrii  Comisiei de buget,  finanţe şi bănci,  cu majoritate de voturi, în şedinţa din data de 9 noiembrie 2010 la care au participat 35 de deputaţi din totalul de 35 membri ai Comisiei, au hotărât să propună spre dezbaterea şi adoptarea plenului Camerei Deputaţilor a unui  raport favorabil asupra proiecului de lege în forma adoptată de Senat.
	PREŞEDINTE,

 Viorel ŞTEFAN
	PREŞEDINTE,

Rodica NASSAR


                       SECRETAR,                                                 SECRETAR,

                        Iuliu NOSA                                                   Ion BURNEI
Şef serviciu, 
Consilier parlamentar  Gica Roşu                                                                             Consilier parlamentar Livia Spînu

                                                                                                                        Consultant parlamentar Cristina Bologan

Consilier parlamentar Luminiţa Ghiorghiu

